Α.Π.Σ. Κεραυνός Αγίου Δημητρίου

Ο Αθλητικός Ποδοσφαιρικός Σύλλογος "Κεραυνός" Αγίου Δημητρίου είναι ποδοσφαιρική ομάδα της Λήμνου. Ο Κεραυνός έχει ως έδρα το προσφυγοχώρι Άγιος Δημήτριος, που ανήκει στο Δήμο Ατσικής. Έχει χρώματα κόκκινο και ασπρο

 Το 1948 αναφέρεται για πρώτη φορά ο ανεπίσημος ποδοσφαιρικός σύλλογος "Άγιος Δημήτριος" από το ομώνυμο χωριό της Λήμνου, ο οποίος στις 5/9/1948 αγωνίστηκε στο γήπεδο του χωριού Πεσπέραγο με τον τοπικό Κεραυνό και ηττήθηκε με 0-2. Τα επόμενα χρόνια και ως το 1960 δεν υπάρχουν πληροφορίες για ύπαρξη αθλητικού συλλόγου στο χωριό αυτό. Ο "Κεραυνός Αγ. Δημητρίου" εμφανίζεται το Μάιο του 1960, ως ανεπίσημο σωματείο, όταν έδωσε τα ακόλουθα φιλικά ματς στη Μύρινα με τις τοπικές επίσημες ομάδες: 22/5/1960: Παλλημνιακός Α.Ο. - Κεραυνός Αγ. Δ.: 2-0. 29/5/1960: Αστέρας Μύρινας - Κεραυνός: 0-1. 12/6/1960: Παλλημνιακός Α.Ο. - Κεραυνός Αγ. Δ.: 3-1. 26/6/1960: Αστέρας Μύρινας - Κεραυνός: 3-0.Ως επίσημος σύλλογος ο Κεραυνός αναγνωρίστηκε το 1981 και εντάχθηκε στην Γ΄ κατηγορία της Ε.Π.Σ. Λέσβου τη σεζόν 1983-84 μαζί με όλες της ομάδες της Λήμνου. Τις δύο επόμενες σεζόν πήρε διαδοχικά τους τίτλους της Γ΄ και της Β΄ κατηγορίας και από το 1986 συμμετέχει ανελλιπώς στην Α΄ κατηγορία του πρωταθλήματος Λήμνου, το οποίο επισήμως ονομάζεται Όμιλος Λήμνου της Ε.Π.Σ. Λέσβου. Τα τελευταία είκοσι χρόνια ο Κεραυνός είναι δυναμική λημνιακή ομάδα έχοντας κατακτήσει επτά τοπικά πρωταθλήματα και αρκετά Κύπελλα Λήμνου. Το 1988 είχε την πρώτη μεγάλη διάκριση, αφού έφτασε ως τον τελικό του κυπέλλου Λήμνου, όπου ηττήθηκε με 0-2 από την Α.Ε. Λήμνος. Το 1991-92 κατέκτησε για πρώτη φορά το πρωτάθλημα Λήμνου και την επόμενη σεζόν, 1992-93, μετείχε στη Δ΄ Εθνική για μοναδική φορά στην ιστορία του. Όμως, πέρα από την τιμητική εμπειρία, δεν καταφέρε να έχει αξιοπρεπή παρουσία, μιας και οι αγωνιστικές και οικονομικές διαφορές από τα άλλα σωματεία του ομίλου ήταν τεράστιες. Μοιραία τερμάτισε στην 16η και τελευταία θέση με 7 βαθμούς (27-120 γκολ) ενώ είχε και ένα μηδενισμό (-3 β.). Το 2001-02 έχασε τον τίτλο από τον Κάσπακα στα μπαράζ αλλά την επόμενη σεζόν 2002-03 μετείχε στην ενιαία Α΄ κατηγορία της Ε.Π.Σ. Λέσβου, αφού ο Κάσπακας προήχθη στη Δ΄ Εθνική. Στην ενιαία Α΄ Λέσβου είχε καλή παρουσία και τερμάτισε στην 10 θέση. Το 2008 αφού κατέκτησε το κύπελλο Λήμνου, έφτασε κοντά στην κατάκτηση του κυπέλλου Ε.Π.Σ. Λέσβου χάνοντας μόλις με 0-1 από τον Διαγόρα Αγ. Παρασκευής. Συμμετοχή στο πρωτάθλημα Δ΄ Εθνικής (1): 1992-93. Συμμετοχή στην ενιαία Α΄ κατηγορία Ε.Π.Σ. Λέσβου (1): 2002-03 (10η θέση). Πρωταθλήματα Λήμνου (9): 1992, 1998, 2000, 2007, 2008, 2009, 2013, 2014, 2017 (ελλιπή στοιχεία). Κύπελλα Λήμνου (6): 1997, 2006, 2008, 2011, 2012 (ελλιπή στοιχεία). Β΄ κατηγορία Λήμνου (1): 1986 Γ΄ κατηγορία Λήμνου (1): 1985 1997-98 Πρωταθλητής Λήμνου: Κοτζαμάνογλου, Βελβές, Πιαντές, Κων. και Αντών. Μαστρομιχαλάκης, Λουλάκης, Μαρκάκης, Μοσχούδης, Γιαννουλάκης, Εγγλέζος, Χιωτέλης, Σακαρίκος. Έχασε τον τίτλο της Ε.Π.Σ. Λέσβου από τον Αετό Λουτρών έπειτα από αγώνες μπαράζ (σκορ αγώνων: 0-3, 1-0). 1999-2000 Πρωταθλητής Λήμνου: Μαρκάκης Ι, ΙΙ, ΙΙΙ, Ποριάζης, Εγγλέζος, Γιαννουλάκης Ι, ΙΙ, Μαστρομιχαλάκης Ι, ΙΙ, Μιχάκης, Καλόγηρος, Λουλάκης, Παπαδόπουλος. Πήρε τον τίτλο επικρατώντας έπειτα από τρεις αγώνες κατάταξης του Κάσπακα (σκορ αγώνων: 2-2, 4-1 και 2-1). 2008-09 Πρωταθλητής Λήμνου: Ντούλας, Πόντικας, Μαρκάκης Ι, Ντρούγκας, Λουλάκης, Τριλιανός, Διαματάρης, Μιχάκης, Μαρκάκης ΙΙ, Ματθαίος Μαρουκάκης, Σακαρίκος, Κουκάκης, Σεϊτανίδης, Ντίσαρς. Πρώτος σκόρερ της ομάδας ο Ματθαίος Μαρουκάκης με 24 γκολ σε 22 ματς. Έχασε τον τίτλο της Ε.Π.Σ. Λέσβου από το Διαγόρα Αγ. Παρασκευής έπειτα από αγώνες μπαράζ (σκορ αγώνων: 0-3, 0-3). 2016-17 Πρωταθλητής Λήμνου: Λάμπρου (τ), Κων. Διαματάρης, Όμηρος Ευαγγελιδάκης, Ευθ. Λουλάκης, Γ. Λουλάκης, Ηλ. Μαρκάκης, Μαρκάκης ΙΙ, Ευαγγελιδάκης, Δημ. Μαρουκάκης, Δημ. Ποντίκας, Χαρ. Παλατιανός, Δημ. Τρακέλλης, Κων. Τσολερίδης, Δημ. Γκαλιούρης, Γ. Γκίνης, Αθ. Καραμόσχος, Αλεξ. Ραμαντάνης, Κων. Τσακαλίδης, Τζανετέλλης. Έχασε τον τίτλο της Ε.Π.Σ. Λέσβου από το Διαγόρα Αγ. Παρασκευής στους αγώνες ανάδειξης πρωταθλητή: 1-1, 2-4.